આ સપ્તાહના આરંભે તા. 13 અને 14 દરમિયાન સમાજમાં આપની માન-પ્રતિષ્ઠામાં વધારો થશે. આપના આત્મવિશ્વાસમાં દેખીતો વધારો થશે. નોકરીમાં આપનું વર્ચસ્વ વધશે. ઘણી બધી બાબતોમાં આપ વડીલોનું માર્ગદર્શન મેળવશો. આપને કામકાજને અનુલક્ષીને યાત્રા-પ્રવાસ કરવો પડશે, જે આપને સફળતા અપાવશે. આપને અત્યાર સુધી કરેલી મહેનતનું ફળ મળતા મનોમન હર્ષિત થશો. જીવનસાથી જોડે મતભેદ થવાના યોગો છે. ધંધામા પાર્ટનરશીપ હોય તો ભંગાણની શક્યતા છે. તા. 15 દરમિયાન સૂર્ય આપની રાશિથી અગિયારમાં સ્થાનમાં ભ્રમણ કરતો હોવાના કારણે આપને લાભદાયી ફળ આપશે. આપને વડીલોની દુઆ તથા આશીર્વાદ મળશે. આપના સ્વભાવમાં સાત્વિકતા આવશે. પિતા તરફથી લાભ મળશે. તા. 15 થી 17ના મધ્યાહન સુધીના સમયમાં આપ ખુબ મહેનત કરશો અને તેનું ધાર્યું પરિણામ મેળવશો. આ તબક્કો પ્રસન્નતાદાયક પસાર થશે. શત્રુઓ તથા વિરોધીઓ આપની સમક્ષ ટકી નહીં શકે. સમાજમાં માન-સન્માન મેળવશો. આપના વ્યવહાર કુશળતાપૂર્વક લીધેલા મક્કમ નિર્ણયો આપને વેપાર-ધંધામાં સફળતા અપાવશે. તા. 17 બપોર પછીથી 19ની સાંજ દરમિયાન આપના માટે હાનિકારક સમય છે. આપની પ્રતિષ્ઠા ખરડાઈ શકે છે. આર્થિક તંગીનો અનુભવ કરશો. સમય નિરાશા ભર્યો રહેશે.